# OBRAZLOŽENJE OPĆEG DIJELA FINANCIJSKOG PLANA

## 02805 Središnji državni ured za središnju javnu nabavu

Planirani prihodi za proračun 2025. - 2027. jednaki su planiranim rashodima iz izvora 11 opći prihodi i primici. Rashodi za zaposlene čine 60% planiranih troškova, materijalni rashodi 39%, te 1% troškova za nabavu nefinancijske imovine.

U značajnom postotku od 30% ukupno planiranih rashoda proračuna planiraju se naknade za žalbene postupke jer je glavna aktivnost ovog Ureda provđenje postupaka javne nabave velike vrijednosti za obveznike središnje javne nabave i sve dodatne korisnike temeljem Odluka Vlade Republike Hrvatske. Postupci središnje nabave su tako visoke procijenjene vrijednosti (npr postupak nabave električne energije i goriva), da je za iste potrebno osigurati dovoljno sredstava u slučaju žalbe jer se radi o najvišem razredu žalbenih naknada prema Zakonu o javnoj nabavi.

Ukupne i dospjele obveze

Stanje obveza na dan 31.12.2023. Stanje obveza na dan 30.06.2024.

Ukupne obveze 83.271,17 372.491,52

Dospjele obveze 0,00 0,00

Povećanje obveza na dan 30.06.2024. odnosi se na obveze za jamčevine u iznosu od 282.000,00 eura.